ROMÂNIA									          APROBAT :
JUDEŢUL TIMIŞ                                                                     	                      PRIMAR,
MUNICIPIUL TIMIŞOARA                                                               Nicolae Robu
Nr. SC2017-18543 din 25.07.2017 
  





						REFERAT,
         privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către 
                                  S.C. GREEN ACRES TIMIŞOARA S.R.L.


	Având în vedere adresa nr.CT2017-4496 din 11.07.2017, înregistrată la Primăria Municipiului Timişoara, de către S.C. GREEN ACRES TIMIŞOARA S.R.L., reprezentată legal prin administrator Feintuch Dan, prin care ne înştiinţează că, renunţă la dreptul de proprietate asupra imobilului-teren situat în Timişoara, înscris în C.F. nr.442519-Timişoara, în suprafaţă de 4.504 m.p.,  reprezentând teren pentru drum şi trotuar ;
Având în vedere, “Declaraţia” autentificată sub nr.593 din 20.06.2017, la Biroul Notarial Individual ”Octavian Cociorva”, de către Notar Public, Cociorva Octavian, prin care proprietarul tabular al imobilului-teren menţionat mai sus, declară că, renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi ;
	În conformitate cu prevederile art.562, alin.2 din Codul Civil, în Cartea Funciară nr.442519-Timişoara, a fost notată declaraţia de renunţare la dreptul de proprietate, de către S.C. GREEN ACRES TIMIŞOARA S.R.L.
 În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	Având în vedere cele menţionate mai sus şi faptul că, din declaraţia proprietarului tabular, prin mandatar şi înscrisul din cartea funciară, rezultă că, destinaţia imobilului-teren, este  “pentru drum şi trotuar”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică :

      PROPUNEM :

Emiterea de către Consiliul Local al Municipiului Timişoara, a unei hotărâri, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara, înscris în C.F. nr.442519-Timişoara, în suprafaţă de 4.504 m.p., care face obiectul renunţării la dreptul de proprietate, de către S.C. GREEN ACRES TIMIŞOARA S.R.L. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum şi trotuar.


                                                        VICEPRIMAR,
		                             Imre Farkas




              		        DIRECŢIA CLĂDIRI, TERENURI şi
	    			            DOTĂRI DIVERSE, 
					        Mihai Boncea


 

                                          BIROUL CLĂDIRI-TERENURI,
                           Călin-Nicuşor Pîrva




                                                          CONSILIER,						         
                                                         Ilie Dumbravă  					           



 
                                                    SERVICIUL JURIDIC,
						        Amelia Faur

